Градусы (խումբ)

«Градусы», ռուսական փոփ-խումբ Ստավրապոլից, որը հիմնադրվել է 2008 թվականին։ Խմբի առաջին համերգը կայացել է 2008 թվականի մայիսի 29-ին՝ «Градус 100» անվանումով։

Պատմություն 
«Градусы» խումբը ստեղծվել է 2008 թվականին։ Խմբի անդամները մինչ այդ հանդես են եկել տարբեր երաժշտական կոլեկտիվներում, բոլորին համախմբել է Դմիտրի Բախտինովը։ Ռոման Պաշկովը և Ռուսլան Տագիևը գրել են «Режиссёр», «7:00», «Время моё», «Бродяга», «Радио Дождь» և այլ երգեր։ Հետո նրանց է միացել «Саранча» և «Город 312» խմբերի նախկին թմբկահար Վիկտոր Գոլովանովը։ Խմբի ներկայիս թմբկահարն Անտոն Գրեբենկինն է, որը նախկինում նվագել է երգիչ Ստաս Պիեխայի թիմում։ 2014 թվականից խմբում հայտնվել է նոր բաս-կիթառահար Կիրիլ Ջալալովը, որը զբաղեցրել Է կոլեկտիվը լքած Դմիտրի Բախտինովի տեղը։

Առաջին համերգը կայացել է 2008 թվականի մայիսի 29-ին՝ «Градус 100» անվանումով, մեկուկես ամիս ակտիվ փորձերից հետո։

2009 թվականի աշնանը թողարկվել է «Режиссёр» երգը, որը մեծ արձագանք է ստացել բազմաթիվ ռադիոկայանների եթերում՝ Եվրոպա Պլյուս, Ռուսական Ռադիո, Թարմ Ռադիո, FM Հիթ, Ռադիո Սիբիր, ինչպես նաև բարձր տեղեր է զբաղեցրել հիթ-շքերթներում (չարթերում)։ 2009 թվականի արդյունքներով երգը զբաղեցրել է 6-րդ հորիզոնականը Ռուսաստանում ամենաշատ ներբեռնվող թվային սինգլների հիթ-շքերթում։ Բացի այդ, երգը հայտնվել է ռուսական ռադիոժամի առաջին հորիզոնականում։ Այս կոմպոզիցիայի տեսահոլովակը հայտնվել է MTV-ում և МУЗ-ТВ-ում և մասնակցել Ռուսական տասնյակ ծրագրին։

Խմբի երկրորդ՝ «Кто ты» սինգլը հայտնվել է 11-րդ հորիզոնականում։ 2010 թվականի հունիսի 18-ին երգն առաջին անգամ ներկայացվել է թվային սինգլների ռուսական շքերթի երկրորդ հորիզոնականում։

Խմբի «Я больше никогда» սինգլն առաջին անգամ ներկայացվել է ռուսական շքերթի 9-րդ հորիզոնականում։

2011 թվականի մարտի 3-ին թողարկվել է խմբի առաջին՝ «Голая» ալբոմը։ Ձայնասկավառակը ներառում է 11 ստեղծագործություն՝ այդ թվում արդեն հիթ դարձած «Режиссёр», «Кто ты», «Я больше никогда» սինգլները։

2012 թվականի հոկտեմբերի 30-ին «Градусы» խումբը մեծ մենահամերգով հանդես է եկել «Օլիմպիական» մարզական համալիրոի Հյուսիսային համերգասրահում։ 2013 թվականի փետրվարի 6-ին խումբը թողարկել է նոր տեսահոլովակ՝ «Я всегда помню о главном»։ 2013 թվականի հոկտեմբերի 29-ին կայացել է «Радио Дождь» նոր տեսահոլովակի պրեմիերան, նոր ալբոմի երկրորդ սինգլը։ 2013 թվականի հոկտեմբերի 29-ին կայացել է «Радио Дождь» նոր տեսահոլովակի պրեմիերան՝ նոր ալբոմի երկրորդ սինգլը։ 2014 թվականի ապրիլի 10-ին «Градусы» խումբը ներկայացրել է նոր սինգլ՝ «Грязные стёкла», իսկ հունիսի 9-ին երգի համար թողարկվել է նոր տեսահոլովակ։ 2014 թվականի ապրիլի 29-ին iTunes-ում թողարկվել է երկրորդ՝ «Чувство ловкости» ստուդիական ալբոմը։ 2014 թվականի մայիսի 15-ին «Чувство ловкости» ալբոմը թողարկվել է CD տարբերակով, իսկ նույն տարվա դեկտեմբերի 10-ին խումբը թողարկել է իր 8-րդ տեսահոլովակը՝ «Привычка сбегать из дома»։ 2015 թվականի ապրիլի 15-ին Ռոման Պաշկովը ներկայացրել է իր Pa-Shock նախագիծը։ Նոր ձևերի և արտահայտչամիջոցների որոնումը Ռոմանին հանգեցրել է անհատական ​​նախագիծի ստեղծման գաղափարին, որը արմատապես տարբերվում էր «Градусы» խմբի ստեղծագործություններից։ Այս եղանակով գրվել է մի քանի երգ։ Դրանից հետո սկսվել են հնչյունավորման փորձերը՝ համագործակցելով «IFEYOPA» էլեկտրոնային նախագծի մասնակիցներ Անդրեյ Տիմոնինի և Գենադի Լագուտինի հետ։ Pa-Shock feat. IFEYOPA-ի «На миг» տեսահոլովակը թողարկվել է նաև 2015 թվականի ապրիլի 15-ին։ Ապրիլի վերջին հայտնի է դարձել, որ խումբը դադարեցրել է ստեղծագործական աշխատանքը, բայց շարունակում է գոյություն ունենալ որպես համերգային խումբ։

2015 թվականի սեպտեմբերի 22-ին Ռուսլան Տագիևը Թիմուր Կարաբաևի հետ ներկայացրել է իր «Карабасс» անհատական ​​նախագիծը և «Бездельник» դեբյուտային սինգլի տեսահոլովակը։

2016 թվականի փետրվարին խումբն իր պաշտոնական էջում հայտնել է վերադարձի մասին։

Խմբի կազմ 
 Ռոման Պաշկով՝ վոկալ, երաժշտություն և խոսքեր
 Ռուսլան Տագիև (Dj Bak$)՝ վոկալ, բիթբոքս, սկրետչ, երաժշտություն և տեքստ
 Արսեն Բեգլյարով՝ ռիթմ և առաջատար կիթառ, բեք վոկալ
 Կիրիլ Ջալալով՝ բաս կիթառ, բաս սինթեզատոր
 Անտոն Գրեբյոնկին` հարվածային գործիքներ
 Ալեքսանդր Կոսիլով (Սաշա-Տրուբաշա)` շեփոր
Նախկին անդամներ
 Վիկտոր Գոլովանով (Վիկ)` հարվածային գործիքներ
 Դմիտրի Բախտինով (Ֆիդել)` բաս կիթառ, բեք վոկալ

Սկավառակագրություն 
 Ստուդիական ալբոմներ
 2011` «Голая»
 2014`  «Чувство ловкости»
 2016` «Градус 100» (EP) 
2020՝ «На твоей съёмной» 

 Ռադիոսինգլներ

 Տեսահոլովակներ

 Սաունդրեքներ
2010՝ «Дай мне знать»  
2011՝ бы не париться» 
2013՝ поганки» 
2013՝ «Режиссёр»  
2013՝ «Голая»  
2014՝ «Я больше никогда»

Պարգևներ և մրցանակներ 
2010 թվականին «Градусы» խումբը դարձել է Муз-ТВ մրցանակաբաշխության մրցանակակիր «Տարվա հայտնություն» և «Լավագույն երգ» անվանակարգերում։
2010 թվականին եղել է «Ոսկե գրամոֆոն» մրցանակի դափնեկիրներ «Режиссёр» երգի համար։
2011 թվականին եղել  «Ոսկե գրամոֆոն» մրցանակի դափնեկիր «Голая» երգի համար։
2012 թվականին «Градусы» խումբը դարձել է Муз-ТВ մրցանակաբաշխության «Լավագույն ալբոմ», «Լավագույն երգ», «Լավագույն տեսահոլովակ» և «Լավագույն փոփ խումբ» անվանակարգերի հաղթող։ Հաղթանակը ձեռք է բերվել «Լավագույն ալբոմ» անվանակարգում։
2012 թվականին խումբը դարձել է «Ոսկե գրամոֆոն» մրցանակի դափնեկիր «Заметает» երգի համար։
2013 թվականին հաղթող են ճանաչվել Муз-ТВ մրցանակբաշխության «Լավագույն փոփ խումբ» անվանակարգում։
2013 թվականին կոլեկտիվը ստացել է «Ոսկե գրամոֆոն» մրցանակի արձանիկ «Я всегда помню о главном» երգի համար։
2015 թվականին արժանացել է «Ոսկե գրամոֆոն» մրցանակի «Голая» երգի համար (5 գրամոֆոն)։
2016 թվականին դարձել է Муз-ТВ մրցանակբաշխության «Լավագույն փոփ խումբ» մրցանակի դափնեկիր։
2017 թվականին հաղթել է Муз-ТВ մրցանակբաշխության ժամանակ՝ «Լավագույն փոփ խումբ» անվանակարգում։
2017 թվականին դարձել է «Ոսկե գրամոֆոն» մրցանակի դափնեկիրներ «Хочется» երգի համար։
2018 թվականին խումբն արժանացել է «Ոսկե գրամոֆոն» մրցանակի՝ «Она» երգի համար։

Ծանոթագրություն

Արտաքին հղումներ
 Խմբի պաշտոնական կայք
 
 https://web.archive.org/web/20160817081713/http://strana.fm/news/gradusy-snimayut-novyy-klip-s-uchasti/ «Градусы»-ն նկարահանել են նոր տեսահոլովակ Պոլինա Գագարինայի և Դիմա Բիլանի հետ

Ռուսական երաժշտական խմբեր
2008 հիմնադրված երաժշտական խմբեր
«Ոսկե գրամաֆոն» մրցանակի դափնեկիրներ